Наоколо има толкова много кал, че не можем да хвърляме прах в очите
на хората.
		-- из докладна записка на византийски чиновник
%
Императорът Константин (Копроним), като се научил, че мръсен и нечист
народ се е настанил неочаквано отвъд Дунав в Онгъла и че напада и
опустошава близките до Дунава земи, много се огорчил и заповядал
всички отряди да преминат в Тракия.  И като въоръжил флота, потеглил
срещу тях по суша и по море.
		-- за идването на Аспаруховите българи,
		   из византийска хроника от IX век
%
Българите като видели тези гъсти многобройни редици, се отчаяли за
спасението си, избягали в укрепление и взели мерки за защита.  След
като в продължение на три-четири дена те не се осмелявали да излязат
от това укрепление, а ромеите не завързали сражение поради блатата,
мръсният народ, забелязвайки слабостта на ромеите, се съвзел и станал
по-смел.
		-- за идването на Аспаруховите българи,
		   из византийска хроника от IX век
%
Крум свика всички българи и заповяда, като издаде следните закони:
"Ако някой обвини някого, то той да не се слуша, докато вързан не се
разпита и ако се окаже клеветник и лъжец, да се убива."
		-- из "Лексикон" от Свидас (X век)
%
Крум свика всички българи и заповяда, като издаде следните закони:
"...Не се позволява никому да набавя храна на крадеца, а на оня, който
се осмелява да направи това, веднага да се конфискува имотът, а на
крадеца пък да се пречупват пищялките."

		-- из "Лексикон" от Свидас (X век)
%
Той, Крум, заповяда да се изкоренят всички лозя.
		-- из "Лексикон" от Свидас (X век)
%
Крум свика всички българи и заповяда, като издаде следните закони:
"На всеки просяк да не се дава оскъдно, а в достатъчно количество, за
да не се нуждае втори път, а на оногова, който не постъпва така, да се
конфискува имотът."
		-- из "Лексикон" от Свидас (X век)
%
Всеки българин, който наковлади някого си, да се гужда в железа, доде
се испита, и ако го е наковладил лъжовно, клюкар да губи глава.
		-- един от законите на хан Крум
		   (по Г. С. Раковски: "Неколико речи о Асеню Първому...")
%
Крадещим да трошат колена.
		-- един от законите на хан Крум
		   (по Г. С. Раковски: "Неколико речи о Асеню Първому...")
%
Кан ивиги Омуртаг, обитавайки в стария свой дом, направи преславен дом
на Дунава.  И като измерих разстоянието между двата всеславни дома,
направих могила на средата, а от самата среда на могилата до стария
мой дворец са 20000 разтега и до Дунава са 20000 разтега.
		-- прабългарски надпис
%
Самата могила пък е всеславна и като измериха земята, направих този
надпис.  Човекът, и добре да живее, умира и друг се ражда и нека
роденият последен си спомни за този, който го е направил.  А името на
владетеля е Омуртаг кан ивиги.  Бог да го удостои да живее 100 години.
		-- прабългарски надпис
%
Дано Бог даде на поставения от Бога владетел, като тъпче добре с
краката си императора, докато тече река Тича да владее над
многобройните българи и подчинява своите врази, радостен да живее сто
години.
		-- прабългарски надпис при хан Омуртаг
%
Кан ивиги Маламир от Бога владетел.  Моят дядо Крум воюва срещу
гърците, а баща ми като направи 30-годишен мир добре живя с гърците.
И аз някога добре живях с тях, но гърците опустошиха моята страна.
		-- прабългарски надпис
%
Че и ний сме дали нещо на светът
и на вси славяни книги да четат!
		-- Иван Вазов
%
А императорът ослепил пленените българи - около петнадесет хиляди,
както казват - и като заповядал всеки сто ослепени да бъдат водени от
един едноок, изпратил ги при Самуил.  А той, като ги видял да идват в
редици с еднакъв брой хора, не можал да издържи това страдание храбро
и спокойно, а му призляло, причерняло и той паднал на земята.

Присъствалите, като се мъчели да възвърнат дишането му с вода и
благовония, успели малко да го свестят.  А той, като дошъл на себе си,
поискал да пие студена вода, но като взел и пил, получил сърдечен удар
и умрял.
		-- Иоан Скилица
%
Иоан Асен бил обаче настроен човеколюбиво спрямо пленената войска и
пуснал на свобода повечето войници, предимно най-простите и
обикновените, отпращайки ги по техните села и градове.
		-- Георги Акрополит из "Хроника от XIII век"
%
Тогава Кантакузин изпратил при българските царе и сръбските господари
и им рече: "Не пожелахте да ни помогнете, но после ще се каете!".  Те
обаче никак не обърнаха внимание на тези думи, а отвърнаха: "Когато
турците дойдат против нас, тогава ще се браним от тях."
%
Защото те първи усетиха срам
туй велико чувство, и в глухия храм
сториха да екнат химни ясни Богу
на език погребан от векове много;

защото казаха: "народ сме велик
и Господ познава нашия език."
		-- Иван Вазов из "Братя Миладинови"
%
Никого не познавам.  Сам съм.
		-- Васил Левски
%
И с тез сили малки, и с тез средства смешни,
и с тез глави руси, и с тез пръсти нежни,
и с тоз възторг луди, и с тоз дребен стан
искаха да бутнат страшний великан!

И в няколко дена, тайно и полека,
народът порасте на няколко века!
		-- Иван Вазов за Априлското въстание
%
Аз питам правителството: човечността и политиката никога ли не могат
да бъдат в съюз... поне що се касае до нашата английска линия на
поведение.
		-- Уилям Гладстон след Априлското въстание
%
Имайте, господа, по-голяма вяра кым народа, към неговото благоразумие,
вгледайте се по-добре в него, изучете положително неговите качества и
свойства и бъдете уверени, че ще си съставите едно по-добро мнение за
него.
		-- Петко Славейков
		   при съставянето на Търновската конституция
%
Първа глупост на света е да мисли някой себе си, че е по-умен от други
или че само той знае и затуй иска да ръководи.
		-- Петко Славейков
		   при съставянето на Търновската конституция
%
Поединичните ръководители, колкото и умни и просветени да са, могат
по-лесно да се заблудят и сбъркат, отколкото зряло обдуманото общо или
народно мнение.
		-- Петко Славейков
		   при съставянето на Търновската конституция
%
И да ви кажа: много по-добре и по-право мисли за себе си само един
народ, който носи тегобите, както и разбира де го отрепват, отколкото
могат да мислят за него лица привилегировани, които често и при
добрата воля и присърце, що биха имали да бъдат полезни, мъчно угаждат
те де и как трябва да му помогнат, и излязва, че много пъти те го
чешат там, дето го не сърби.
		-- Петко Славейков
		   при съставянето на Търновската конституция
%
Братия!  Часът на нашето съединение удари!
		-- Пловдив, 5 септемврий 1885 г.
		   от Комитета
%
Граждани! Помнете, че строго ще да бъде наказан секи един от вас,
който си позволи някакво насилие и грабеж, особено ако това насилие е
против чуждите народности, които всеки трябва да защищава като свои
братия.
		-- Пловдив, 5 септемврий 1885 г.
		   от Комитета
%
Офицери и солдати!  Синове на България!  Тайний комитет ви обажда да
наведете глава под гордий български лев и пред величието на
християнството - кръстът.
		-- Пловдив, 5 септемврий 1885 г.
		   от Комитета
%
Благоговейни духовни пастири!  Вие, които сте пазили и крепили
България цели петстотин години, подигнете кръстът Спасителен и
благословете святото ни дело - Съединението.
		-- Пловдив, 5 септемврий 1885 г.
		   от Комитета
%
Аз нямам причина да се срамувам, че съм българин, и се гордея, че съм
син на българската работническа класа!
		-- Георги Димитров на Лайпцигския процес
%
Не съм отстъпил по нито една точка, не отстъпих нито един войник!
		-- цар Борис III след срещата си с Хитлер
%
За едно, за две десетилетия ние трябва да направим онова, което други
напреднали страни са направили за столетия.
		-- Георги Димитров
%
Днес да работим по-добре от вчера!  Утре - по-добре от днес!  Това е
нашата сила, това е източникът на нашето щастие, на нашето
благоденствие!
		-- Тодор Живков
%
